Oficialusis leidinys L 103 , 22/04/1994 p. 0007 - 0009

specialusis leidimas suomių kalba: skyrius 2 tomas 11 p. 0113

specialusis leidimas švedų kalba: skyrius 2 tomas 11 p. 0113



Komisijos reglamentas (EB) Nr. 883/94 1994 m. balandžio 20 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 882/94 [2], ypač į jo 9 straipsnį, kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius; kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais; kadangi pripažįstama, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šiuo reglamentu nustatytų teisių, turėtojas gali dar tris mėnesius ja remtis; kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šiuo reglamentu nustatytų teisių, dar galima remtis tris mėnesius. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. balandžio 20 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 103, 1994 4 22, p. 5. [3] OL L 302, 1992 10 19, p. 1. -------------------------------------------------- PRIEDAS Prekių aprašymas | Klasifikavimas KN kodas | Motyvai | (1) | (2) | (3) | 1.Stačiakampė polimetilmerakrilato plokštė, vakuuminio nusodinimo būdu padengta metalo sluoksniu. | 39219060 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3921, 392190 ir 39219060 atitinkančiais prekių aprašymais. Gaminio negalima klasifikuoti 9001 pozicijoje, nes jis nelaikytinas veidrodžiu, kuris šioje pozicijoje apibrėžtas kaip optinis elementas. | 2.Nešiojamasis iš baterijų maitinamas kasetinis įrašantis magnetofonas, kurio korpusas pagamintas iš spalvotų plastikų, su dideliais valdymo mygtukais ir prijungtu mikrofonu, kuriuo naudodamasis vartotojas gali "vesti" laidą per įmontuotą garsiakalbį, tuo pat metu naudodamasis arba nesinaudodamas garso kasetės funkcijomis. | 85203111 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8520, 852031 ir 85203111 atitinkančiais prekių aprašymais. Nors gaminys pagal savo išvaizdą atrodo skirtas vaikams, atsižvelgus į jo atliekamas funkcijas, šio gaminio negalima klasifikuoti kaip žaislo 95 skirsnyje. | 3.Nejudančio vaizdo kamera, kuri gali be garso įrašyti, atkurti ir ištrinti nejudančių vaizdų seką. Vaizdai išsaugomi diskelyje, iš kur juos galima atkurti rodant televizijos ekrane. | 85253099 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8525, 852530 ir 85253099 atitinkančiais prekių aprašymais. Gaminys nelaikytinas fotoaparatu, apibrėžtu 9006 pozicijoje. | 4.Nešiojamasis iš baterijų maitinamas ilgųjų bangų ir FM radijo imtuvas ir kasetinis įrašantis magnetofonas, kurio korpusas pagamintas iš spalvotų plastikų, su dideliais valdymo mygtukais, teleskopine antena, įmontuotu mikrofonu ir garsiakalbiu. | 85271190 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8527, 852711 ir 85271190 atitinkančiais prekių aprašymais. Nors gaminys pagal savo išvaizdą atrodo skirtas vaikams, atsižvelgus į jo atliekamas funkcijas, šio gaminio negalima klasifikuoti kaip žaislo 95 skirsnyje. | 5.Nešiojamasis iš baterijų maitinamas ilgųjų bangų ir FM radijo imtuvas, kurio korpusas pagamintas iš spalvotų plastikų, su dideliais valdymo mygtukais ir prijungtu mikrofonu, kuriuo naudodamasis vartotojas gali "vesti" laidą per įmontuotą garsiakalbį tuo pat metu veikiant arba neveikiant radijui. | 85271900 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8527, 852719 ir 85271900 atitinkančiais prekių aprašymais. Nors gaminys pagal savo išvaizdą atrodo skirtas vaikams, atsižvelgus į jo atliekamas funkcijas, šio gaminio negalima klasifikuoti kaip žaislo 95 skirsnyje. | 6.Spausdintinė plokštė, skirta įmontuoti į vaizdo kasečių įrašymo įrenginį, kuri, inter alia, sudaryta iš derintuvo bloko ir tarpinio dažnio bloko. Šie blokai, veikdami drauge, atskiria ir moduliuoja vaizdo signalą, kurį po to dar reikia konvertuoti, atliekant papildomus procesus, kad vaizdo atgaminimo galvutė galėtų jį tiesiogiai nuskaityti. | 85281091 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8528, 852810 ir 85281091 atitinkančiais prekių aprašymais. Manoma, kad aparatas turi esminę vaizdo derintuvo savybę. | 7.Nauja keturratė kelių transporto priemonė (visureigis) su vieno cilindro keturtakčiu 348 cm3 darbinio tūrio stūmokliniu vidaus degimo varikliu su kibirkštiniu uždegimu, pavarų dėže su penkiomis priekinės eigos ir viena atbuline pavaromis bei sudvejintais priekiniais hidrauliniais stabdžiais. Transporto priemonė turi vieną motociklo sėdynės tipo sėdynę, ant kurios gali sėdėti ir vairuotojas, ir keleivis bei motociklo vairo tipo vairą, ant kurio sumontuoti valdymo įtaisai. Joje taip pat įtaisytas buksyravimo kablys. | | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8703, 870321 ir 87032110 atitinkančiais prekių aprašymais. Nors transporto priemonėje įtaisytas buksyravimo kablys, ji neatitinka 87 skirsnio 2 pastaboje nustatytų sąlygų. | a)Matmenys (ilgis, plotis, aukštis): 1850 × 1100 × 1150 mm. Tuščios transporto priemonės masė: 260 kg; didžiausias krovumas: 190 kg. | 87032110 | b)Matmenys (ilgis, plotis, aukštis): 1870 × 1070 × 1150 mm. Tuščios transporto priemonės masė: 240 kg; didžiausias krovumas: 210 kg. | 87032110 | 8.Nauja kelių transporto priemonė (vadinama automobilinio krano važiuokle), kurią sudaro sunkvežimio važiuoklė su kabina, stūmoklinis slėginio uždegimo vidaus degimo variklis, pavarų dėžė, stabdžiai, vairo mechanizmas ir elektros įranga. Bendroji transporto priemonės masė viršija 20 tonų. | 87042391 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir 3 bendrosios aiškinimo taisyklės c dalimi bei KN kodus 8704, 870423 ir 87042391 atitinkančiais prekių aprašymais. Transporto priemonė negali būti klasifikuojama nurodant KN kodą 87051000, nes ji neturi kranui sukiotis apie savo ašį žiedo ir nėra atpažįstama kaip bet kuri kita specialios paskirties transporto priemonė. | --------------------------------------------------